recursal/SuperWikiNEXT-32B huggingface dataset:
**மடத்துப்பட்டி கிராமம்** (Madathupatti Village) என்பது தமிழ்நாட்டின், விருதுநகர் மாவட்டம், அருப்புக்கோட்டை வட்டம், திருச்சுழி ஊராட்சி ஒன்றியத்தில் உள்ள ஒரு கிராமம் ஆகும். இக்கிராமம் அருப்புக்கோட்டையில் இருந்து திருச்சுழி செல்லும் சாலையில் சுமார் 7 கி.மீ தொலைவில் அமைந்துள்ளது.

இவ்வூரின் சிறப்பு
-----------------

இங்கு விவசாயத்தை முக்கியத் தொழிலாக கொண்ட கண்ணப்பர் குல முத்தரையர் சமூகத்தினர் வசிக்கின்றனர். விவசாயம், கால்நடை வளர்ப்பு, முக்கிய தொழிலாக உள்ளது. இக் கிராமத்தை சுற்றிலும் பூந்தோட்டங்கள் அதிகமாக காணப்படுகின்றன.

பூமலர்ந்த அம்மன், முனியாண்டி, விநாயகர், கிராம தெய்வங்களாக உள்ளனர். பூமலர்ந்த அம்மன் கோவில் புரட்டாசி மற்றும் பங்குனி திருவிழாக்கள் வெகு சிறப்பாக கொண்டாடப்படுகிறது. காப்புகட்டி, முளைப்பாரி வளர்த்து, கரகம் எடுத்து,தமிழர்களின் வீர விளையாட்டான சிலம்ப விளையாட்டுடன் மூன்று நாட்கள் வெகு சிறப்பாக திருவிழாக்கள் நடைபெறுகிறது. 

இக் கிராம முதியவர்களின் கூற்றுப்படி ...
இக் கிராம மூதாதையர்கள் இக் கிராமத்தின் அருகில் அமைந்துள்ள குலசேகரநல்லூர் கிராமத்தில் வசித்து வந்தனர். சில காரணங்களால் அக் கிராமத்தில் இருந்து குடி பெயர்ந்து, தற்போது திருச்சுழி சாலையில் அமைந்துள்ள புளியூரான் விலக்கிற்கு அருகில் வாழ்ந்தனர். வீரசோழன் பகுதியில் இருந்து விருதுநகருக்கு விவசாய விளை பொருட்களை கொண்டு செல்பவர்களால் தொடர்ந்து இன்னல்கள் ஏற்ப்பட்ட காரணத்தினால் அங்கிருந்து இடம் பெயர்ந்து தற்போது இக் கிராமம் அமைந்துள்ள இடத்தில் வீடுகள் அமைத்து வாழத் தொடங்கினர்.

பூமலர்ந்த அம்மன்கோவில் வரலாறு
-----------------------------

இக் கிராம மூதாதையர்கள் குலசேகரநல்லூரில் வாழ்ந்த காலத்தில் கண்மாய் வெட்டும்போது பூமலர்ந்த அம்மன் சிலை கிடைத்தது. குளத்தின் அருகிலேயே கோவில் கட்டி அம்மன் சிலையினை வைத்து வழிபட்டு வந்தனர். இக் கிராம மூதாதையர் குடிபெயர்ந்து வரும்போது அப் பூமலர்ந்த அம்மன் கோவிலில்இருந்து பிடி மண் எடுத்து தற்போதுள்ள மடத்துப்பட்டி கிராமத்திற்கு கொண்டு வந்து கோவில்கட்டி பூஜை செய்கின்றனர்.

இக் கோவில் திருவிழா நடைபெறுவதற்க்கு ஒரு வாரத்திற்கு முன் அம்மனிடம் உத்தரவினை பெற்று கொடி கட்டியவுடன் மழை பொழியும் என இக் கிராம மக்கள் நம்மபுகின்றர்..

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**மடத்துக்குளம் வட்டம்** , தமிழ்நாட்டின் திருப்பூர் மாவட்டத்தில் உள்ள 9 வட்டங்களில் ஒன்றாகும்.  இந்த வட்டத்தின் தலைமையகமாக மடத்துக்குளம் நகரம் உள்ளது. இந்த வட்டத்தின் கீழ் 2 உள்வட்டங்களும், 18 வருவாய் கிராமங்களும் உள்ளது.

இவ்வட்டத்தில் மடத்துக்குளம் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 181,386 மக்கள்தொகை கொண்டது. மக்கள்தொகையில் 90,338 ஆண்களும், 91,048 பெண்களும் உள்ளனர். 52,703 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 72% வாழ்கின்றனர். இவ்வட்டத்தின் எழுத்தறிவு 72.21% மற்றும்பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 14650 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 946 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 42,641 மற்றும் 1155 ஆகவுள்ளனர். மக்கள்தொகையில் இந்துக்கள் 94.3%, இசுலாமியர்கள் 4.6% , கிறித்தவர்கள் 1% மற்றும் பிறர் 0.11% ஆகவுள்ளனர்.

மேற்கோள்கள்
-----------

1. ↑  திருப்பூர் மாவட்டத்தின் வருவாய் வட்டங்கள்
2. ↑  மடத்துக்குளம் வட்டத்தின் வருவாய் கிராமங்கள்
3. ↑  மடத்துக்குளம் வட்டத்தின் மக்கள்தொகை பரம்பல்

| * பா
* உ
* தொ
திருப்பூர் மாவட்டம் |
| --- |
| மாவட்ட தலைநகரம் | 
* திருப்பூர்

 |  |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வட்டங்கள் | 
* திருப்பூர் வடக்கு வட்டம்
* திருப்பூர் தெற்கு வட்டம்
* அவிநாசி வட்டம்
* பல்லடம் வட்டம்
* உடுமலைப்பேட்டை வட்டம்
* தாராபுரம் வட்டம்
* காங்கேயம் வட்டம்
* மடத்துக்குளம் வட்டம்
* ஊத்துக்குளி வட்டம்

 |
| மாநகராட்சி | 
* திருப்பூர் மாநகராட்சி

 |
| நகராட்சிகள் | 
* வெள்ளக்கோயில்
* பல்லடம்
* உடுமலைப்பேட்டை
* தாராபுரம்
* காங்கேயம்
* திருமுருகன்பூண்டி

 |
| பேரூராட்சிகள் | 
* ருத்திராவதி
* அவிநாசி
* குன்னத்தூர்
* கணியூர்
* குளத்துப்பாளையம்
* கொமாரலிங்கம்
* சின்னக்கம்பாளையம்
* சாமளாபுரம்
* சங்கரமநல்லூர்
* தளி
* மடத்துக்குளம்
* முத்தூர்
* மூலனூர்
* ஊத்துக்குளி

 |
| ஊராட்சி ஒன்றியங்கள் | 
* திருப்பூர்
* அவிநாசி
* பல்லடம்
* உடுமலைப்பேட்டை
* தாராபுரம்
* காங்கேயம்
* குண்டடம்
* குடிமங்கலம்
* வெள்ளக்கோயில்
* ஊத்துக்குளி
* பொங்கலூர்
* மூலனூர்
* மடத்துக்குளம்

 |
| ஆன்மிகத் தலங்கள் | 
* பகுப்பு:திருப்பூர் மாவட்டத்திலுள்ள இந்துக் கோயில்கள்

 |
| இணையதளம் |  |
**சிராயு அமீன்** (Chirayu Amin) இந்தியாவைச் சேர்ந்த ஒரு தொழிலதிபர் ஆவார். நூறு கோடி ரூபாய்க்கும் அதிகமான சொத்து மதிப்பு கொண்டவரான இவர், இந்தியாவின் குசராத்து மாநிலத்திலுள்ள வடோதராவைத் தலைமையிடமாகக் கொண்ட அலெம்பிக் மருந்துகள் நிறுவனம் மற்றும் அலெம்பிக் குழுமத்தின் தலைவராகவும் நிர்வாக இயக்குனராகவும் செயல்படுகிறார். இந்தியன் பிரீமியர் லீக்கின் தலைவராகவும் இந்திய துடுப்பாட்ட கட்டுப்பாட்டு வாரியத்தின் துணைத் தலைவராகவும் இருந்தார். சில காலம் இந்திய வர்த்தக சம்மேளனத்தின் தலைவராகவும் இருந்தார். பரோடா துடுப்பாட்ட சங்கத்தின் தலைவராகவும் பணியாற்றினார். மே 2021 நிலவரப்படி, போர்ப்சு அறிக்கை குறிப்பிட்டுள்ளபடி அமீனின் நிகர சொத்து மதிப்பு 1.8 பில்லியன் டாலர்கள் ஆகும்.. 

சனவரி 2021 இல், குசராத்து தொழில்துறை கூட்டமைப்பு இவருக்கு வாழ்நாள் சாதனையாளர் விருதை வழங்கியது.

தனிப்பட்ட வாழ்க்கை
------------------

சிராயு அமினின் மனைவி மலிகா சிராயு அமீன், கோடக் வெல்த் ஊருன் நிறுவனத்தால் 2020 ஆம் ஆண்டில் இந்தியாவின் மிகப் பெரிய பணக்காரர் பட்டியலில் இடம்பிடித்துள்ளார்.

மேற்கோள்கள்
-----------

1. 1 2 3  "Chirayu Amin" (in en). *Forbes.com*. March 6, 2018. .
2. ↑  "How The Amin Family Scions Changed Alembic's Fortunes". *Forbes India* (ஆங்கிலம்). 2021-06-07 அன்று பார்க்கப்பட்டது.
3. ↑  "How The Amin Family Scions Changed Alembic's Fortunes". *Forbes India* (ஆங்கிலம்). 2021-06-07 அன்று பார்க்கப்பட்டது.
4. ↑  "Chirayu Amin given FGI lifetime achievement award | Vadodara News - Times of India" (in en). *The Times of India*. .
5. ↑  "HCL Tech's Roshni Nadar is India's richest woman in 2020, according to Kotak Wealth Hurun India list". *Business Insider*. .

புற இணைப்புகள்
--------------

* Alembic Pharmaceuticals Ltd
* அலெம்பிக் குழு
**எம். வி. முருகப்பன்** (M V Murugappan) (7 சனவரி 1936- 19 செப்டம்பர் 2017) சென்னை முருகப்பா குடும்பத்தைச் சேர்ந்தவர். இவர் கார்போரண்டம் யுனிவர்சல் நிறுவனத்தின் தலைவர் பொறுப்பில் இருந்து ஓய்வு பெற்றவர். இவர் முருகப்பா குழுமத்தை நிறுவிய திவான் பகதூர் ஏம். எம். முருகப்ப செட்டியாரின் வாரிசான ஏ. எம். எம். வெள்ளையன் செட்டியாரின் மகன் ஆவார்.

துவக்கக்கால வாழ்கை
------------------

இவர் இன்றைய சிவகங்கை மாவட்டத்தில் உள்ள பள்ளத்தூரில் 1936 ஆம் ஆண்டு சனவரி 7 ஆம் தேதி பிறந்தார். இங்கிலாந்தின், பர்மிங்காம் பல்கலைக் கழகத்தில், பிஎஸ்இ கட்டடப் பொறியியலில் பட்டம் பெற்றார். கல்லூரி காலங்களில் விளையாட்டு போட்டிகளில் ஆர்வத்துடன் கலந்து கொள்வார். பல்கலைக் கழக அளவில் பல பரிசுகளை பெற்றவர்.

வாழ்கை
------

இங்கிலாந்தில் படிப்பை முடித்து திரும்பிய சில ஆண்டுகளில் கட்டுமான துறையில் கவனம் செலுத்தினார். பின்னர் கொரமண்டல் இன்ஜினீயரிங் நிறுவனத்தின் நிர்வாக இயக்குநராக பொறுப்பு ஏற்றார். கொரமண்டல் ப்ரோடரி நிறுவனத்தை உருவாக்கியதுடன், அமில தடுப்பு சிமெண்ட், பிளாஸ்டிக் கெமிக்கல் உதிரிபாகங்களை உற்பத்தி செய்வதில் முக்கிய பங்காற்றினார். இந்த துறையில் இந்தியாவின் முக்கியமான நிறுவனமாக இதை உருவாக்கினார்.

1979 ஆம் ஆண்டில் கார்போரண்டம் யுனிவர்சல் (குமி) நிறுவனத்தின் நிர்வாக இயக்குநராக பொறுப்பேற்றார். இவரது தலைமையில் இந்த நிறுவனம் இந்தியாவின் முக முக்கிய பேரிங் நிறுவனமாக உருவெடுத்தது. தொழில்துறைக்குத் தேவையான செராமிக் பொருட்களைத் தயாரிக்க தொடங்கியது. நீர்மின் உற்பத்தி மற்றும் அனல் மின் உற்பத்திக்கான முதலீடுகளையும் மேற்கொண்டவர். 1995 ஆம் ஆண்டு முதல் 2004 ஆம் ஆண்டுவரை நிறுவனத்தின் தலைவராக இருந்து வழி நடத்தினார். மிதிவண்டி உற்பத்தியில் ஈடுபட்டுள்ள டி ஐ நிறுவன வளர்ச்சியிலும் இவரது பங்கு குறிப்பிடத்தக்கது.

வகித்த பொறுப்புகள்
------------------

* இந்திய தொழில் வர்த்தக சபையின் நிர்வாகக் குழு உறுப்பினர்.
* சென்னை தொழில் மற்றும் வர்த்தக சபையின் தலைவர் (1987-88).
* சென்னை கிரிக்கெட் கிளப்பின் தலைவர் (1978-79).
* சென்னை மிட் டவுன் ரோட்டரி கிளப் தலைவர் ( 1976-77).
* இந்தியா -ஆஸ்திரேலியா இணைந்த தொழில் குழுவின் தலைவர் (1992)
* ஏஎம்எம் பவுண்டேஷன் நிறுவனத்தின் காப்பாளர்,
* முருகப்பா குழும பள்ளிகள், தொழில்நுட்பக் கல்லூரிகள் மற்றும் நான்கு மருத்துவமனைகளின் நிர்வாகி.
* லாப நோக்கமற்ற ஆராய்ச்சி நிறுவனமான ஏஎம்எம் முருகப்ப செட்டியார் ஆராய்ச்சி மையத்தின் நிர்வாக குழுவின் தலைவர்.

மேற்கோள்கள்
-----------

1. ↑  "பிரபல தொழிலதிபர் எம்.வி. முருகப்பன் மறைவு". *செய்தி*. தினமணி. 21 செப்டம்பர் 2017. 21 செப்டம்பர் 2017 அன்று பார்க்கப்பட்டது.
2. ↑  "Former chairman of Carborundum Universal M V Murugappan passes away". *News*.. 21 செப்டம்பர் 2017 அன்று பார்க்கப்பட்டது. External link in `|publisher=` (உதவி)
3. ↑  "தொழில் துறையின் தீர்க்கதரிசி எம்.வி.முருகப்பன் மறைவு". *செய்தி*. தி இந்து. 21 செப்டம்பர் 2017. 21 செப்டம்பர் 2017 அன்று பார்க்கப்பட்டது.
தொல்பொருளின் நிழற்படமொன்றைப் பார்த்து வரையப்பட்ட படம்.
**தான் -தானின் வீனசு** (Venus of Tan-Tan) என்பது, மொரோக்கோவில் கண்டுபிடிக்கப்பட்ட ஒரு தொல்பொருள் ஆகும். 6 சதமமீட்டர் குவாட்சைட்டுக் கல்லால் ஆன இது ஆணோ பெண்ணோ என்று அடையாளம் காண முடியாததும் முகம் அற்றதுமான ஒரு மனித உருவம் எனக் கருதப்படுகிறது. இது கிமு 300,000 ஆண்டுக்கும் 500,000 ஆண்டுக்கும் இடைப்பட்ட காலத்தைச் சேர்ந்தது என மதிப்பிடப் பட்டுள்ளது. 1999 ஆம் ஆண்டு செருமனியிலுள்ள எசே மாநிலத்தின் அரச தொல்லியலாளரான லுட்சு ஃபீட்லர் என்பவர் இதனைக் கண்டுபிடித்தார். இது மொரோக்கோவில் உள்ள தான்-தான் என்னும் நகரிலிருந்து சில கிலோமீட்டர்கள் தொலைவில் உள்ள டிரா ஆற்றின் வடக்குக் கரையில் கண்டெடுக்கப்பட்டது. 

  

இதுவும் இதன் சம காலத்ததுமான பெரகாத் ராமின் வீனசும் இதுவரை கண்டறியப்பட்டவற்றுள் காலத்தால் முந்திய மனித உருவங்கள் எனக் கருதப்படுகின்றன.

சர்ச்சை
-------

இதன் தோற்றத்தையும், தன்மையையும் குறித்துத் தொல்லியலாளரிடையே சர்ச்சை நிலவுகிறது. இதனைக் கண்டுபிடித்தவரும், ராபர்ட் பெட்னாரிக் போன்றவர்களும் ஓரளவுக்கு மனித உருவம் போல் காணப்பட்ட கல்லை மனிதர்கள் கற்கருவிகளினால் மேலும் செப்பம் செய்துள்ளனர் என்றும், இதன் மீது காணப்படும் பூச்சு, மனிதர்களால் அழகூட்டுவதற்காகப் பூசப்பட்டது என்றும் கூறுகின்றனர். ஆனால், இல்லினோயிசுப் பல்கலைக்கழகத்தைச் சேர்ந்த பேராசிரியர் இசுட்டான்லி அம்புரோசு போன்றவர்கள் இது இயற்கையான மாற்றங்களால் உருவாகி ஓரளவுக்கு மனித உருவம் போன்ற தோற்றத்தைப் பெற்றுள்ளது என்கின்றனர்.

குறிப்புகள்
-----------

1. ↑  See for instance:  
Robert G. Bednarik. 2003. A figurine from the African Acheulian. Current Anthropology 44(3): 405-13.  
Robert G. Bednarik. 2003. The earliest evidence of paleoart. Rock Art Research 20 (2): 89-135.  
Resources for the study of art history. Part 1 Prehistoric Art

இவற்றையும் பார்க்கவும்
----------------------

* வரலாற்றுக்கு முந்தியகாலக் கலை

வெளியிணைப்புகள்
---------------

*
**தன்யமாலா** மற்றும் **தானியமாலி** என்றும் குறிப்பிடப்படும் **தான்யமாலினி**, இந்து இதிகாசமான *ராமாயணத்தில்* அரக்கனும் எதிரியுமான ராவணனின் இரண்டாவது மனைவியாவார். ராமாயண இதிகாசத்தில் அரிதாகவே குறிப்பிடப்பட்டுள்ள இவர், லட்சுமணனுக்கு இணையான வீரனாகவும் இராவணப் படைக்கு தலைமையேற்று போரை நடத்திய அதிகாயாவின் தாயாகப் புகழ் பெற்றவர். தமிழில் எழுதப்பட்டுள்ள கம்பராமாயணத்தில் அதிகாயன் தான்யமாலினியின் வளர்ப்பு மகனாக குறிப்பிடப்பட்டுள்ளது.  *ராமாயணத்தின்* வேறு சில பதிப்புகளில், தானியமாலினிக்கும் இராவணனனுக்கும், அதிகாயன், நராந்தகா, தேவந்தகா மற்றும் திரிஷிரா என்ற நான்கு மகன்கள் இருந்ததாக குறிப்பிடப்பட்டுள்ளது.   

  

தான்யமாலினி, மண்டாேதரியின் இளைய சகோதரியும், மயனின் இளைய மகளுமாவார்.இவரை, மென்மையான மற்றும் அக்கறையுள்ள பெண்ணாக குறிப்பிடப்பட்டுள்ளது மேலும் ராவணனை அவமதித்த சீதையை ராவணனின் கோபத்திலிருந்து பெரும்பாலான சமயங்களில் தான்யமாலினியே காப்பாற்றியதாக சில ராமாயண பதிப்புகளில் குறிப்பிடப்படுகிறார்.

மேற்கோள்கள்
-----------

1. ↑  www.wisdomlib.org (2019-01-28). "Story of Atikāya". *www.wisdomlib.org* (ஆங்கிலம்). 2022-09-11 அன்று பார்க்கப்பட்டது.
2. ↑
3. ↑  Nāyuḍū, Su Śaṅkara Rājū; Shankar Raju Naidu, S. (1971). "A Comparative Study of Kamba Ramayanam and Tulasi Ramayan".
4. ↑  "2 Wives of Ravana – and Their Legends".
**கந்தகார்** (*Kandahar*) என்பது ஈரானியத் திரைப்படம் ஆகும். ஆப்கானித்தான் நாட்டில் தாலிபான்கள் ஆட்சியில் இருந்த போது எடுக்கப்பட்டது. மஹ்சன் மக்மல்பஃப் இத்திரைப்படத்தை இயக்கினார். இத்திரைப்படத்தின் பெர்சிய மொழித் தலைப்பு *சேபர்-இ-கந்தகார்* என இருந்தது. இதன் பொருள் கந்தகாரை நோக்கிப் பயணம் என்பதாகும். மற்றொரு பொருள் நிலவுக்குப் பின்னால் சூரியன் என்பதாகும். இத்திரைப்படம் ஈரானில் திரையிடப்பட்டது குறிப்பாக நியாடாக் அகதிகள் முகாமில் திரையிடப்பட்டது. ஏனெனில் இந்த அகதிகள் முகாமும் இத்திரைப்படத்தில் இடம் பெற்றிருந்தது. ஆப்கானிசுத்தானிலும் இத்திரைப்படம் மறைமுகமாகத் திரையிடப்பட்டது. கனடாவில் வசிக்கும் ஆப்கான் பெண் தனது சகோதரியின் கடிதம் கிடைத்ததும் ஆப்கானுக்குத் திரும்பிவருவது தான் இத்திரைப்படத்தின் கதை. இத்திரைப்படம் 2001 ஆண்டு கான் திரைப்பட விழாவில் பங்கு பெற்றது. இயக்குனர் மஹ்சன் மக்மல்பஃப் 2001 ஆம் ஆண்டு இத்திரைப்படத்திற்காக *பெஃட்ரிக்கோ ஃபெல்லினி* விருதை ஐக்கிய நாடுகள் கல்வி, அறிவியல், பண்பாட்டு நிறுவனத்திடம் இருந்து பெற்றார்.

நடித்தவர்கள்
------------

* நெலோஃபர் பசிரா - Nelofer Pazira
* கசன் டாண்டாய் - Hassan Tantai
* சடோவ் தேமெளரி - Sadou Teymouri
* கோயோடாலா காக்மி - Hoyatala Hakimi
* இகிய் ஓக்ட் - Ike Ogut

மேற்கோள்கள்
-----------

1. ↑  Mario Falsetto, Liza Béar. *The Making of Alternative Cinema: Beyond the frame : dialogues with world filmmakers*. Praeger, 2008. ISBN 0-275-99941-6, ISBN 978-0-275-99941-4. Pg 227
2. ↑  "Festival de Cannes: Kandahar". *festival-cannes.com*. 2009-10-17 அன்று பார்க்கப்பட்டது.

வெளி இணைப்புகள்
---------------

இணையதளம்
**கந்த முருகேசனார்** (ஏப்ரல் 27, 1902 - சூன் 14, 1965) ஈழத்துத் தமிழறிஞர். 'உபாத்தியாயர்' என்றும் 'தமிழ்த் தாத்தா' என்றும் அழைக்கப்பட்டவர். தமிழ் அறிஞராக, சமூக சீர்திருத்தவாதியாக, தர்க்கவாதியாக, பல்துறை விற்பன்னராக வாழ்ந்தவர்.

வாழ்க்கைக் குறிப்பு
-------------------

இலங்கையின் வட மாகாணத்தில் தென் புலோலியில் கந்தப்பர், தெய்வானைப் பிள்ளை ஆகியோருக்கு இரண்டாவது மகனாக 27.04.1902 ஆம் ஆண்டு பிறந்தவர் முருகேசனார்.

கல்வி
-----

அறிஞர் கந்த முருகேசனார் ஒரு வறிய விவசாய குடும்பத்தில் பிறந்து தமது ஆரம்பக் கல்வியை தரம் 1 முதல் 4 வரை தட்டாதெரு மெதடிஸ்த மிசன் தமிழ்க் கலவன் பாடசாலையிலும் அதன் பின்னர் புலோலி ஆண்கள் ஆங்கிலப் பாடசாலையென அழைக்கப்பட்ட வேலாயுதம் மகா வித்தியாலயத்திலும் கற்றதுடன் கல்வியை வறுமையின் காரணமாக இடையில் நிறுத்தினார். இதன் பின்னர் ஈழமணி ஆசிரியர், புலவர் என்று அன்றைய காலத்தில் அழைக்கப்பட்ட க. முருகேசபிள்ளை என்ற பெரியாரிடம் சிறிது காலம் கந்தபுராணமும் நன்னூல் காண்டிகையுரையும் கற்றார். பின்பு நன்னூல் யாப்பிலக்கண காரிகை போன்ற சிற்றிலக்கணங்களையும், தொல்காப்பியம் போன்ற பேரிலக்கண நூல்களையும் தானாகவே எவரினதும் உதவியுமின்றிப் படித்து ஒரு தலைசிறந்த அறிஞரானார்.

கந்த முருகேசனாருக்கு ஏறத்தாழ 25 ஆவது வயதில் கால்கள் வலுவிழந்தன. அதற்கு முன்பு புராணங்களுக்குப் பயன் சொன்னவர், பின்பு அதைத் தொடர முடியவில்லை. இளமைக்காலத்தில் கோயில்களில் புராணங்களுக்குப் பயன் சொன்ன இப்பெரியார் கால்கள் வலுவிழந்து, முடமான பின்னர் ஒரு நாத்திகவாதியாக மாறி விட்டார். நாத்திகவாதியாக மாறினாலும் இரவு, பகல் என்று பாராது சகலவற்றையும் கற்றுப் பாண்டித்தியம் அடைந்தார். சிறந்த சிந்தனையாளராக மாறி பொதுவுடைமைத் தத்துவங்கள் வாழ்க்கைத் தத்துவங்கள் யாவற்றையும் நன்கு கற்றார்.

உபாத்தியாயர்
------------

கந்த முருகேசனார் ஆரம்பத்தில் புற்றளை சாரதா வித்தியாசாலையில் (தற்போதைய புற்றளை மகா வித்தியாலயம்) ஆசிரியராகப் பணீயாற்றினார். பின்னர் அவரது உறைவிடமான 'தமிழகம்' ஒரு திண்ணைப் பள்ளிக்கூடமாக மாறியது. இயற்கைச் சூழலில், வெண் மணற்பரப்பில், இப்பள்ளிக் கூடம் பாலர் வகுப்பு முதல் பண்டிதர், வித்துவான் வகுப்பு வரை எப்போதும் மாணாக்கர்களால் நிறைந்திருக்கும். இங்கு தமிழ் மட்டுமின்றி சமயம், தர்க்கம், புவியியல், கணிதம் யாவும் இவரால் இத்திண்ணைப் பள்ளியில் கற்பிக்கப்பட்டன.

கந்த முருகேசனாருக்கு அறிஞர் அண்ணாத்துரை, இரா. நெடுஞ்செழியன், நாஞ்சில் மனோகரன் ஆகிய தமிழக அரசியல் தலைவர்களோடும், பண்டிதமணி சி. கணபதிப்பிள்ளை, பொன் கந்தையா, பீற்றர் கெனமன் போன்றவர்களோடு நேரடித் தொடர்பும் தபால் மூலத் தொடர்பும் கொண்டிருந்தார்.

நூல்கள் எழுதியமை
----------------

கந்த முருகேசனார் பல நூல்களை எழுதி வெளியிட்டிருந்தார். அவரின் 'நல்லை நாவலன் கோவை' 1930 ஆம் ஆண்டு எழுதப்பட்டாலும் 69 ஆண்டுகளுக்குப் பின்பே புத்தக உருவாக வெளிவந்தது.

நினைவகம்
--------

கந்த முருகேசனாரின் நினைவாக புற்றளை மகா வித்தியாலயம், புற்றளை சனசமூக நிலையம், மந்திகை சந்தி ஆகியவற்றில் முருகேசனாரின் உருவச்சிலைகள் நிறுவப்பட்டுள்ளன.
**லாடன் குடைவரை** என்பது, மதுரையின் புறப்பகுதியாக உள்ள நரசிங்கத்தில் நரசிங்கப் பெருமாள் குடைவரையை அடுத்துள்ள ஒரு குடைவரைக் கோயில் ஆகும். இது, **சுப்பிரமணியர் குடைவரை**, **முருகன் குடைவரை** போன்ற பெயர்களாலும் அழைக்கப்படுகிறது. இதன் பெயர் காட்டுவது போல் இது முருகனுக்காக அமைக்கப்பட்ட கோயில் ஆகும்.

அமைப்பு
-------

இது ஒற்றை மண்டபத்தோடு கூடியது. உயரமான இதன் தளத்தை அடைவதற்கு இரண்டு பக்கங்களிலும் இருந்து படிகள் அமைக்கப்பட்டுள்ளன. மண்டபத்தின் முகப்பை அண்டி அமைந்துள்ள தூண்வரிசையில் இரண்டு முழுத்தூண்கள் உள்ளன. இவற்றுக்கு நேராகப் பக்கச் சுவர்களில் ஒட்டியபடி அரைத் தூண்கள் காணப்படுகின்றன. தூண்கள் மேலும் கீழும் சதுரத்தையும் நடுவில் எண்பட்டை அமைப்பையும் கொண்டுள்ளன. சதுரங்களில் தாமரைப் பதக்கங்கள் செதுக்கப்பட்டுள்ளன. அரைத்தூண்களின் பக்கங்களிலும் அரைத் தாமரைப் பதக்கங்கள் காணப்படுகின்றன. தூண்களின் மேல் தரங்க அமைப்புக்கொண்ட போதிகைகள் உத்தரத்தைத் தாங்குவதுபோல் அமைக்கப்பட்டு உள்ளன.

மண்டபத்தின் பின் சுவரில் கருவறை குடையப்பட்டுள்ளது. கருவறையின் முகப்புச் சுவர் சற்று முன்தள்ளி அமைக்கப்பட்டுள்ளது. கருவறை வாயிலுக்கு முன் உள்ளே செல்வதற்குப் படிகள் உள்ளன. கருவறை முகப்பின் கீழ்ப்பகுதியில் தாங்குதள அமைப்பு உள்ளது. வாயிலின் இரு பக்கங்களிலும் வாயிற்காவலர் சிற்பங்கள் உள்ளன. முருகனின் அடையாளங்களான சேவல், மயில் ஆகியனவும் காணப்படுகின்றன. கருவறையினுள் அதன் பின் சுவரில் வள்ளியுடன் கூடிய முருகனின் சிற்பம் உள்ளது.

காலம்
-----

குடைவரையின் அமைப்பையும், அங்குள்ள சிற்பங்களின் அமைதியையும் கருத்தில் கொண்டு இது எட்டாம் நூற்றாண்டைச் சேர்ந்ததாக இருக்கலாம் எனக் கருதப்படுகிறது. இக்குடைவரையில் திருப்பணி செய்ததைக் குறிக்கும் கல்வெட்டு 9 ஆம் நூற்றாண்டைச் சேர்ந்தது.

மேற்கோள்கள்
-----------

1. ↑  நளினி, மு. கலைக்கோவன், இரா. தென்தமிழ்நாட்டுக் குடைவரைகள், தொகுதி 1, சேகர் பதிப்பகம், சென்னை, 2007. பக். 57, 58
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 127
3. ↑  நளினி, மு. கலைக்கோவன், இரா. 2007. பக். 62
**கந்தமாதன குன்று** (**Mt. Gandhamadana**) என்பது இந்தியா மற்றும் இலங்கை ஆகியவற்றுக்கு இடையே பாக்கு நீரிணையில் அமைந்துள்ள பாம்பன் தீவின் உயரமான முகடு ஆகும்.

அமைவிடம்
--------

கந்தமாதன குன்றின் மேலிருந்து பாம்பன் தீவின் மேற்குப் பகுதி ஒரு பார்வை.
கந்தமாதன குன்று, இராமேசுவரத்தில் இருந்து மூன்று கிலோமீட்டர் தொலைவில், கிட்டத்தட்ட தீவின் மேற்கு எல்லையில் உள்ள அழிந்த நகரான தனுஷ்கோடிக்கு செல்லும் பாதையின் இடையே உள்ளது.

வரலாறு
------

கந்தமாதன மலைக் குன்றின் உச்சியில் இருந்தே அனுமான் இராவணனின் ஆட்சிப் பகுதியான இலங்கைக்கு தாவியதாக நம்பப்படுகிறது. காளிதாசர் இயற்றிய குமாரசம்பவம் எனும் நூலில், இமய மலையில் உள்ளதாக கூறப்படும் புராண நகரான ஒசாதிபிரஸ்தாவை வெற்றிகொண்டதை பற்றிக் குறிப்பிடும்போது, கந்தமாதன குன்றை மேற்கோளாகச் சுட்டியுள்ளார்.

நாத சைவப் பாரம்பரியத்தில் பரசுராமர், தனது பழிவாங்கலை முடித்தப் பிறகு, வெளியேறி வந்து, இந்தக் குன்றின் உச்சியில் தத்தாத்ரேயரிடம் தெய்வநிலைச்சார்ந்த ஆன்மீக வழிகாட்டுதலைப் பெற்றார் எனக்கருதப்படுகிறது. இவர்களுக்குள் நடந்த உரையாடல்களைத் *திரிபுரா ரகஸ்யம்* என்று அத்வைதம் குறிப்பிடுகிறது.

மேற்கோள்கள்
-----------

* Abram, David; Edwards, Nick; Ford, Mike; Sen, Devdan; Wooldridge, Beth (2003). *South India*. Rough Guides. பக். 513. பன்னாட்டுத் தரப்புத்தக எண்:978-1-84353-103-6.

வெளி இணைப்புகள்
---------------

* Maps of India
**ரதி பாண்டே** (Rati Pandey) ஒரு இந்திய நடிகை மற்றும் தொலைக்காட்சி நிகழ்ச்சித் தொகுப்பாளர் ஆவார். இவர் போரஸ், ஹிட்லர் தீதி, மிலே ஜப் ஹம் டம், பெகுசராய், ஹர் கர் குச் கெஹ்டா ஹை மற்றும் ஷாதி ஸ்டிரீட் போன்ற தொலைக்காட்சி தொடர்களில் நடித்ததின் மூலமாக அறியப்படுகிறார்.

இளமைப்பருவம்
------------

ரதி பாண்டே, அசாம் மாநிலத்தில் பிறந்தார். அசாமில் ஏழு வருடங்கள் வாழ்ந்து தன் ஆரம்பக் கல்வியை முடித்தார். பிறகு பட்னாவில் படித்தார். தனது உயர் கல்வியை புது தில்லி, சாதிக் நகரிலுள்ள கேந்திரிய வித்யாலயா பள்ளியில் படித்தார். ரதி பாண்டே, மிராண்டா ஹவுஸ், தில்லி பல்கலைக்கழகத்தில் வணிகவியல் படித்து பொருளாதாரத்தில் நிபுணத்துவம் பெற்றார்.

தொழில்
------

ரதி 2006இல், "ஐடியா ஜீ சினிஸ்டார்ஸ் கி கோஜ்" தொலைக்காட்சி நிகழ்ச்சியில் பங்கேற்பாளராக தனது தொழில் வாழ்க்கையைத் தொடங்கினார். மேலும், இவர் சோனி தொலைக்காட்சித் தொடரான "சி. ஐ. டி." மற்றும் சகாரா ஒன்னின் திகில் நிகழ்ச்சியான "ராத் ஹோன் கோ ஹை"யில் நடித்துள்ளார். சாம்பியன்ஸ் அப்ளையன்சஸ் தொலைக்காட்சியில் தொலைக்காட்சி விளம்பரங்களில் இவர் தோன்றியுள்ளார். அதைத் தொடர்ந்து, ஸ்டார் ஒன் தொலைக்காட்சியில் தீப்தி பட்னாகரின் "ஷாதி ஸ்டிரீட்" தொடரில் நந்தினி என்கிற முக்கிய கதாபாத்திரத்தில் நடித்துள்ளார். பின்னர், ஜீ தொலைக்காட்சியில், பிரார்த்னா தக்ராலின் தொடரான "ஹர் கர் குச் கெஹ்டா ஹை"யில் முக்கிய கதாபாத்திரத்தில் நடித்துள்ளார். இந்தத் தொடரை "ஷ்ரெயா கிரியேஷன்ஸ்" தயாரித்துள்ளது.

2008 இல்,  *மிலே ஜப் ஹம் டம்*  நிகழ்ச்சியில் நுபுர் பூஷனின் பாத்திரத்தில் நடித்தார். நுபுர் ரசிகர்களுடன் பிரபலமாக இருந்த ஒரு இளம்பெண். தயாரிப்பாளர்கள் நிகழ்ச்சியின் பாத்திரத்தை வெளியிட்டபோது, நிகழ்ச்சியின் ரசிகர்கள் அவர்கள் நிகழ்ச்சியில் நுபுர் திரும்புவதற்கு அனுமதித்தனர்

குறிப்புகள்
-----------

1. ↑  "Rati Pandey Info- Biographia" (in en-US). *Biographia*. 2017-01-16. Archived from the original on 2017-08-15. .
2. ↑  "'Hitler Didi' Rati Pandey happy with appreciation". 2014-10-19 அன்று மூலம் பரணிடப்பட்டது. 2019-03-09 அன்று பார்க்கப்பட்டது.
3. ↑  "Nupur Bhushan is back in Miley Jab Hum Tum".

வெளி இணைப்புகள்
---------------

விக்கிமீடியா பொதுவகத்தில்,  
 ***ரதி பாண்டே***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் ரதி பாண்டே
**புலவர் ஆற்றுப்படை** என்னும் துறைப் பாடல்கள் புறநானூற்றுத் தொகுப்பில் மூன்று உள்ளன.  இந்தத் துறை பாடாண் திணையைச் சேர்ந்தது.

புலவனை முதுவாய் இரவலன் என்பது சங்க கால வழக்கு. புலமை நிறைந்த பாடல்களைப் பாடுவதால் அவன் வாய் முதுவாய். வள்ளல்களிடம் இரந்து வாழும் வாழ்க்கையைக் கடைப்பிடித்துவந்தமையால் அவன் இரவலன். எனவே முதிவாய் இரவலன். புலவரை வள்ளல்களிடம் ஆற்றுப்படுத்தும் பாடல்களில் இந்தச் சொற்குறிப்போ அதன் தொடர்போ இருக்கும்.

* பொய்கையார் என்னும் புலவர் தன் கண்ணில் பட்ட முதுவாய் இரவலனைத் தொண்டி அரசன் சேரமான் கோக்கோதை மார்பனிடம் ஆற்றுப்படுத்தும் பாடல்கள் இரண்டுக்கு இத் துறையின் பெயர் தரப்பட்டுள்ளது.
* பரணர் புலவன் ஒருவனை இரவல ஏன விளித்து அரசன் பேகனிடல் ஆற்றுப்படுத்துகிறார். போர்த்திக்கொள்ளாது, உடுத்திக்கொள்ளாது என்பது தெரிந்திருந்தும் பேகன் மயிலுக்குப் போர்வையை அளித்தவன். எனவே அவனிடம் செல் என்று சொல்லிப் புலவரை அவர் ஆற்றுப்படுத்துகிறார்.

கூத்தர், பாணர், பொருநர், விறலி அற்றுப்படை பற்றி மட்டும் தொல்காப்பியம் குறிப்பிடுகிறது. 

கடவுளைத் தொழும்படி புலவனை ஆற்றுப்படுத்துவது புலவராற்றுப்படை என்று புறப்பொருள் வெண்பாமாலை குறிப்பிடுகிறது.  இதற்கு மேற்கோள் பாடல் பாடி உரை எழுதும் ஆசிரியர் புலவரை வேங்கடவனைத் தொழுது வினை தீர்த்துக்கொள்ளும்படி அறிவுறுத்துவதாக அமைந்துள்ளது.

திருமுருகாற்றுப்படை நூலில் முதுவாய் இரவலன்  முருகப்பெருமானிடம் ஆற்றுப்படுத்தப்படுகிறான். இதனால் இந்த நூலைப் புலவராற்றுப்படை எனவும் வழங்குகின்றனர்.

அடிக்குறிப்பு
-------------

1. ↑  புறநானூறு 48, 49, 141
2. ↑  புறநானூறு 48, 49
3. ↑  புறநானூறு 141
4. ↑  தொல்காப்பியம் புறத்திணையிரல் 30
5. ↑  
இருங்கண் வானத்து இமையோர் உழைப்  

பெரும் புலவனை ஆற்றுப் படுத்தன்று (புறப்பொருள் வெண்பாமாலை 230)
6. ↑  
வெறிகொ ளறையருவி வேங்கடத்துச் செல்லின்  

நெறிகொள் படிவத்தோய் நீயும்-பொறிகட்  

கிருளீயு ஞாலத் திடரெல்லா நீங்க  

அருளீயு மாழி யவன்.
7. ↑  திருமுருகாற்றுப்படை 284
**கன்னி கோமி காடுகள்** (Virgin Komi Forests) உருசியாவில் கோமி குடியரசில் வட உரால் மலைகளில் காணப்படும் காட்டுப் பகுதியாகும். ஐக்கிய நாடுகள் கல்வி அறிவியல் பண்பாட்டு நிறுவனத்தால் அறிவிக்கப்பட்டுள்ள இயற்கையான பாரம்பரிய இடமாகும். 32,800 சதுர கிலோமீட்டர் பரப்பளவு கொண்ட இப்பகுதி ஐரோப்பாவின் மிகப் பெரிய கன்னிக் காடாகும். இது உலக பராம்பரிய இடங்களில் மிகவும் தொலைக்கோடியான இடங்களில் ஒன்றாகும். இதனால் இதுவே மிகவும் பார்வையாளர்கள் காட்சியிட வரும் இடமாகும்.

புவியியல்
---------

இந்த கன்னி கோமி காடுகள், உரால் மலைகளின் தைகா காடுகளின் பாதுகாக்கப்பட்ட சூழல் மண்டலத்துக்குரியதாகும். சுற்றுலாப் பிரியர்கள் இங்கு பலவகைப் பட்ட நிலக்காட்சிகளை காணலாம். பாதி காடுகள் இங்கு மலையில் காணப்படுகின்றன. வேறு பாதி காடுகள் மலை அடிவாரத்தில் காணப்படுகின்றன. இங்கு அதிக அளவில் ஓங்கலாக காணப்படும் மரங்கள் சைபீரியன் ஸ்ப்ரூஸ் (ஊசியிலை மரவகை), சைபீரிய ஃபிர் (தேவதாரு) மற்றும் சைபீரிய லார்ச் , அதே வேளையில் அதிக அளவில் காணப்படும் பாலூட்டிகள் ரெய்ண்டீர் எனப்படும் ஒரு வகை கலைமான்கள், சைபீரீயா போன்ற பனிபிரதேசங்களில் காணப்படும் கீரியின விலங்குகள், பனிப்பிரதேசத்தில் வாழும் மென்மையான முடி கொண்ட மிங் எனப்படும் சிறு விலங்குகள் மற்றும் பனிமுயல்கள் ஆகும். இங்கு 200 வகையான பறவைகளும் இந்த காடுகளில் பாயும் ஆற்றில் 16 வகையான மீன் இனங்களும் காணப்படுகின்றன. இவற்றில் மிகவும் அரிய வகை மீன் இனமான சைபீரியன் கிரேலிங்க் ஒன்றாகும். இந்தப் பகுதி ருசியாவின் பெகோரா-இல்ச் இயற்கை பாதுகாப்பு மையம் மற்றும் யுகைட் வா இயற்கை பாதுகாப்பு மையத்தோடு தொடர்பு கொண்டுள்ளது. இதன் உலக பாரம்பரிய இடத்திற்கான அந்தஸ்து இதற்கு 1995 ஆம் ஆண்டு வழங்கப்பட்டது இதன் மூலம் இது நாட்டின் முதல் உலக பாரம்பரிய இடமாகிறது. இந்த அங்கிகாரம் வெளிநாட்டு பண உதவி பெற்றுத் தந்தது. அதன் மூலம் அதிவிரைவில் உறுதியாக மரங்களை வெட்ட ஒரு பிரெஞ்சு நாட்டு வணிக நிறுவனத்திற்கு ஒப்பந்தம் போட இருந்த நிலையில் இருந்து காக்கப்பட்டது. ஆனாலும் அழிக்கப்படாமல் பாதுகாப்பதற்கு ஏற்படக்கூடிய அபாயமானது, முக்கியமாக சட்டத்திற்கு புறம்பாக மரம் வெட்டுதல் குறிப்பாக சுரங்கப் பணிகள் போன்றவை அச்சுறுத்தலாகவே இருக்கின்றன. யுகைட்வா தேசிய பூங்காவிற்கு வட பகுதியில் காணப்படும் தங்கபடிமங்கள் 1995 ஆம் ஆண்டிற்கு முன்பாக வெட்டி எடுக்கப்பட்டன. நிரோப்தான் தேசிய பூங்காவின் எல்லையில் உள்ள மக்கள் குடியேற்றமுள்ள நாடாகும். இங்கு கடுங்காவல் உள்ள ஒரு சிறைச்சாலை உள்ளது. இந்த கிராமத்தில் ஒரு தேவாலயம், ஒரு அரும் பொருட் காட்சியகம் உள்ளது. இந்த அரும் பொருட் காட்சியகத்தில் தான் ருசியாவின் ரோமனோவ் அரசு பரம்பரையில் பதவி ஏற்ற முதல் மன்னர் மைக்கேல் ரோமனோவ் சிறையில் வைக்கப்பட்டிருந்தார். இங்கு உள்ள "ஓப்' ஆற்றங்கரையில் உள்ள சிறிய பட்டணம் லாபிட்னாங்கி இங்கு இரயில் நிலையம் உள்ளது. இது மாஸ்கோவுடன் இணைப்பில் உள்ளது. இது யுகிட்-வா தேசிய பூங்காவின் எல்லையில் உள்ளது.

அபாயங்கள்
---------

இது உலக பாரம்பரிய இடமாக அங்கீகரிக்கப் பட்டிருந்தாலும், குடியரசின் தலைமையும் கோமியின் இயற்கை பாதுகாப்பு அமைச்சகமும் தங்கத்தைத் தோண்டி எடுப்பதற்காக இதற்கு எதிராகத்தான் செயற்பட்டு வருகின்றன. இங்குள்ள மண்டல அரசு, இக்காட்டின் எல்லையை, தங்கம் சுரண்டி எடுப்பதற்காக, தங்க படிமங்கள் அமைந்துள்ள பகுதியை, பாதுகாப்பு அமைப்பிலிருந்து மாற்றி அமைக்க எடுத்த முயற்சியை, கோமியின் உச்ச நீதிமன்றம் தள்ளுபடி செய்தது.

காட்சியகம்
----------

* 
* 
* 
*

மேற்கோள்கள்
-----------

1. ↑
2. ↑

புற இணைப்புகள்
--------------

* UNEP-WCMC World Heritage - Virgin Komi Forests
* Virgin Komi Forests at Natural Heritage Protection Fund
**கன்னித் தீவு** (About this soundஒலிப்பு (உதவி·தகவல்)) என்பது தினத்தந்தி நாளிதழில் வெளியாகும் ஒரு சித்திரக் கதை தொடராகும்.  இக்கதை தினத்தந்தி நாளிதழில் தினமும் இடம் பெற்று வருகிறது. 1960 இல் தொடங்கிய இந்தச் சித்திரக்கதை 2013 இலிருந்து வண்ண சித்திரக்கதையாக வெளிவருகிறது.

கன்னித் தீவு சித்திரக்கதை

தோற்றம்
-------

கன்னித்தீவு சித்திரக்கதை 1960 ஆம் ஆண்டு ஆகஸ்ட் 4 முதல் தினத்தந்தியில் வெளிவரத் தொடங்கியது. இந்தச் சித்திரக்கதையை கனு என்கிற கணேசன் என்பவர் முதன்முதலாக வரைந்தார்.  1958 இல் வெளியான எம்.ஜி.ஆர் இயக்கத்திலும், நடிப்பிலும் வெளியான திரைப்படத்தில் ஒரு தீவு இடம்பெற்றிருந்தது. அதற்கு கன்னிதீவு என பெயரிட்டிருந்தனர். அப்பெயரையே சித்திரக் கதைக்கு வைக்க தினத்தந்தி ஆசிரியர் ஆதித்தனார் கூறியுள்ளார். 

ஓவியர் கணேசனுக்கு உடல்நலவுக்குறைவு ஏற்பட்ட போது ஓவியர் தங்கம் கன்னித் தீவு சித்திரக் கதையை தொடர்ந்தார்.  நான்கு மாதம் கழித்து சித்திரக்கதையை தொடர்ந்தார் கணேசன்.

கதை
---

கன்னித் தீவின் மூலக்கதை அரபுகதையான ஆயிரத்தொரு இரவுகள் சிந்துபாத் கதையை தொடர்புடையது.

மூசா என்ற மந்திரவாதி உலகில் சிறந்த அழகிகளை கடத்தி ஒரு தீவில் சிறைவைக்கிறார். அந்த தீவு கன்னிதீவு என அழைக்கப்படுகிறது. லைலா என்ற இளவரசியை வழமையான பாணியில் அணுகும் போது ஏற்படுகின்ற இடஞ்சலால் மந்திரவாதி லைலாவை சிறியதாக மாற்றி விடுகிறார்.

அந்த அரசின் தளபதியாகிய சிந்துபாத் லைலாவின் உருவத்தை பெரியதாக்கும் வேலையைப் பெறுகிறார். அதற்காக மந்திரவாதியை தேடி சிந்துபாத் பயணப்படுகிறார்.

வண்ண சித்திரக்கதை
-----------------

15 செப்டம்பர் 2013 ஆம் நாள் கன்னித் தீவின் 18921 இடுகை முழு வண்ண நிறத்தில் வெளியானது.

நகைச்சுவை
---------

கன்னித்தீவு கதை முடிவடையாமல் சென்று கொண்டிருந்தது குறித்து பல நகைச்சுவைகள் கூட வெளியாகின. அவற்றுள் ஒரு நகைச்சுவை:

"நீங்க என் கடனை எப்பொழுது திரும்பத் தருவதாக இருக்கிறீர்கள்?"   

"தினத்தந்தியில் வெளியாகும் கன்னித்தீவு கதை முடிந்தவுடன் தந்து விடுகிறேன்"  

"..........?........."

விக்சனரி குறிப்பு
-----------------

* விக்சனரியிலுள்ள கன்னித் தீவு பற்றிய குறிப்பு

ஆதாரங்கள்
---------

1. 1 2 3 4
2. ↑  "keetru.com". *keetru.com*.
3. ↑  யுவகிருஷ்ணா. "23 வயதில் கன்னித்தீவு.. 79 வயதில் பொன்னியின் செல்வன்!". 2020-10-24 அன்று மூலம் பரணிடப்பட்டது. 2019-02-02 அன்று பார்க்கப்பட்டது. Unknown parameter `|=` ignored (உதவி)
**தென்னிந்தியத் திரைப்படக் கலைஞர்கள் சங்கம்**(ஆங்கில மொழி: *South Indian Film Artistes' Association*, **SIFAA**) அல்லது பரவலாக **தென்னிந்திய நடிகர்கள் சங்கம்** தமிழ்நாட்டில் தமிழ்த் திரைப்படத்துறையில் பணியாற்றும் நடிகர்களையும் நடிகைகளையும் உறுப்பினராகக் கொண்ட சங்க அமைப்பாகும். இது 1952இல் நிறுவப்பட்டது. இந்த அமைப்பு திரைப்படத்துறை தொடர்புடைய பிரச்சினைகளுக்காக பல நிகழ்வுகளை நடத்தி உள்ளனர். அண்மையில் சமூகப் பிரச்சினைகளுக்காகவும் அறப்போராட்டங்கள் நடத்தி உள்ளனர். இச்சங்கத்தின் தற்போதைய தலைவராக நடிகர் நாசர் உள்ளார்.

நிகழ்வுகள்
----------

### 2001

நடிகர்களின் நாள்அக்டோபர் 1, 2001 அன்று தென்னிந்தியத் திரைப்படக் கலைஞர்கள் சங்கத் தலைவர் நடிகர் விஜயகாந்த், நடிகர் சிவாஜி கணேசனின் பிறந்த நாளான அக்டோபர் 1 நடிகர்களின் நாளாக தமிழ்நாட்டில் அனுசரிக்கப்படும் என அறிவித்தார்.
### 2008

ஒகெனேக்கல் குடிநீர் பிரச்சினை உண்ணாநிலைப் போராட்டம்மே 2008இல் தலைவர் ஆர். சரத்குமார் ஒருநாள் உண்ணாநிலைப் போராட்டத்தை ஒருங்கிணைத்தார்; கருநாடக அரசு ஒகேனக்கல் கூட்டு குடிநீர்த் திட்டத்தில் சர்ச்சைக்குரிய திட்டம் இயற்றியதை எதிர்த்தும் கருநாடகத்தில் தமிழர் நிலை குறித்தும் இந்த அறப்போராட்டம் நடத்தப்பட்டது.
இலங்கை-ஈழத்தமிழர் உள்நாட்டுப்போர் உண்ணாநிலைப் போராட்டம்செப்டம்பர் 2008இல் இலங்கையில் ஏராளமான தமிழர்கள் இனப்படுகொலை செய்யப்பட்டதை எதிர்த்தும் நடைபெற்று வந்த ஈழப்போரை எதிர்த்தும் ஒருநாள் உண்ணாநிலை போராட்டம் நடத்தப்பட்டது.
### 2009

தினமலர் கட்டுரைக்கு கண்டனம்பல தமிழ் நடிகைகள் சட்டவிரோத பாலியல் தொழிலில் ஈடுபட்டுள்ளதாகவும் இதனை காவல்துறை அதிகாரிகளிடம் நடிகை புவனேசுவரி வெளிப்படுத்தியதாகவும் *தினமலரில்* வெளியான செய்திக்கு கண்டனம் தெரிவித்து அக்டோபர் 7, 2009 அன்று சரத்குமார் பேரணி நடத்தினார். கட்டுரையில் ஒளிப்படங்களுடன் குறிப்பிடப்பட்டிருந்த நமிதா கபூர் (நடிகை), சீதா, நளினி, அஞ்சு, சகீலா, மஞ்சுளா விஜயகுமார் மற்றும் சிறீபிரியா பற்றிய செய்தி பொய்யானது என சென்னை காவல் ஆணையரிடம் செய்தித்தாளின் ஆசிரியர் லெனின் கைது செய்யப்பட வேண்டும் என மனு கொடுத்தனர். இந்த மனு மற்றும் போராட்டத்தை அடுத்து லெனின் கைது செய்யப்பட்டார்.
### 2010

திருட்டு திரைப்பட வட்டு விழிப்புணர்வுதலைவர் சரத்குமாரும் அவரின் மனைவியும் *ஜக்குபாய்* திரைப்படத்தின் இணை தயாரிப்பாளருமான ராதிகாவும் சனவரி 4 அன்று நடத்திய பத்திரிகையாளர் கூட்டத்தில் திரைப்படங்களை திருடி இணையத்தில் வெளியிடுவதற்கும் திருட்டு வட்டுக்களை விற்பதற்கும் கண்டனம் எழுப்பினர். கே. எஸ். ரவிக்குமார் இயக்கத்தில் சரத்குமார் நடித்திருந்த *ஜக்குபாய்* முழுமையாக இணையத்தில் தரவேற்றப்பட்டிருந்தது.

மேற்சான்றுகள்
-------------

1. ↑  "காப்பகப்படுத்தப்பட்ட நகல்". 2012-02-24 அன்று மூலம் பரணிடப்பட்டது. 2015-09-28 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2010-01-14 அன்று மூலம் பரணிடப்பட்டது. 2015-09-28 அன்று பார்க்கப்பட்டது.
**தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்**, (**பபாசி**) - (The Bookseller`s and Publishers` Association of South India (BAPASI), சென்னையில் 24 ஆகஸ்டு 1976 அன்று, பி. ஐ பதிப்பகத்தின் உரிமையாளர் மாத்யூ என்பவரால், சில பதிப்பாளர்கள் மற்றும் புத்தக விற்பனையாளர்களை உறுப்பினர்களாகக் கொண்டு தொடங்கப்பட்டது. தற்போது இவ்வமைப்பு 489 உறுப்பினர்களைக் கொண்டுள்ளது.

சங்கத்தின் நோக்கம்
------------------

புத்தக ஆர்வலர்களின் வாசிப்பைப் பரவலாக்குவதற்காகவும் அதிகமான நூல்களை வெளியிடுவதற்காகவும், தமிழ்நாட்டின் அனைத்து முக்கிய நகரங்களில் புத்தகத் திருவிழா ஆண்டுதோறும் பத்து நாட்கள் நடத்துகிறது.
இந்திய மொழிகளிலும், ஆங்கிலத்திலும் நூல்களை வெளியிடும் பதிப்பாளர்களும் விற்பனையாளர்களும் புத்தகத் திருவிழாவில் கலந்து கொள்கிறது. இச்சங்கம் இதுவரை சென்னையில் 36 ஆண்டுகளும், மதுரையில் 10 ஆண்டுகளும், கோவையில் 5 ஆண்டுகளும் புத்தகக் காட்சியை ஆண்டுதோறும் தொடர்ச்சியாக நடத்தியுள்ளது.

புத்தகத் திருவிழாவில் விற்பனை செய்யப்படும் நூல்களுக்கு, விற்பனை விலையில் குறைந்த பட்சம் பத்து விழுக்காடு தள்ளுபடி வழங்குகிறது.

இதனையும் காண்க
--------------

* சென்னை புத்தகக் காட்சி
* மதுரை புத்தகத் திருவிழா
* ஈரோடு புத்தகத் திருவிழா

மேற்கோள்கள்
-----------

1. ↑
2. ↑  மதுரையில் புத்தகத் திருவிழா இன்று துவக்கம்:250 அரங்கங்கள்; 7 செப்டம்பர் வரை நடக்கிறது
3. ↑  மதுரையில் புத்தகத் திருவிழா தொடக்கம்

வெளி இணைப்புகள்
---------------

* பபாசியின் இணையதளம் பரணிடப்பட்டது 2015-08-21 at the வந்தவழி இயந்திரம்
**ரத்தினநாயகர் அண்ட் சன்ஸ் பதிப்பகம்** என்பது ஒரு தமிழ்ப் பதிப்பகம் ஆகும். இப்பதிப்பகம் 1920 ஆம் ஆண்டு **பி. ரத்தின நாயகர்** என்பவரால் சென்னை, கொண்டித்தோப்பு வெங்கட் ராம தெருவில் துவக்கப்பட்டு தற்போதுவரை இயங்கிவருகிறது.

வரலாறு
------

துவக்கத்தில் புத்தகக் கடை வைத்திருந்த ரத்தின நாயக்கர் 1920 இல் புத்தகங்களைப் பதிப்பித்து வெளியிடத் துவங்கினார். இவரது மரணத்திற்குப்பின் இவரது மகன் ரங்கசாமி நாயகர் பதிப்புத் தொழிலைத் தொடர்ந்தார். இவர் பதிப்பித்த முதல் நூல் ஆத்திச்சூடி. அதன்பிறகு, 15 சித்தர்களின் 'ஞானக் கோவை' எனும் 800 பக்க புத்தகத்தைப் பதிப்பித்தார். இன்றுவரை இந்த நூல் விற்பனையில் சாதனை படைத்துவருகிறது. அக்காலத்தில் புத்தகங்களில் இருக்கிற எழுத்துகள் மிகவும் சிறியதாக இருந்ததாலும் மின்வசதி இல்லாத காரணத்தால் படிக்க சிரமப்பட்டவர்களின் வசதிக்காக *பெரிய எழுத்து கருட புராணம்*, *பெரிய எழுத்து மகாபாரதம்* என்று அட்டைகளில் அச்சிடப்பட்ட 'பெரிய எழுத்து' புத்தகங்களை வெளியிட்டனர் இந்த உத்தியைப் பின்னாட்களில் இதர பதிப்பாளர் களும் பின்பற்றத் துவங்கினர். இவர்களின் வெளியீடும், *வைத்திய வித்துவான் மணி சி. கண்ணுசாமிப் பிள்ளை* எழுதிய சித்த மருத்துவம் தொடர்பான ஏழு புத்தகங்களும் சித்த மருத்துவக் கல்லூரிகளில் பாட நூல்களாகவும் இருக்கின்றன. அதேபோல கர்ண மோட்சம், அர்ச்சுனன் தபசு உள்ளிட்ட தெருக்கூத்து நாடகப் பிரதிகளும் ஆய்வுகளுக்காகப் பல்வேறு பல்கலைக்கழக மாணவர்களால் விரும்பி வாங்கப்படுகின்றன.

மேற்கோள்கள்
-----------

1. ↑  "அது ஒரு 'பெரிய எழுத்து' வரலாறு!". *கட்டுரை*. தி இந்து. 8 அக்டோபர் 2016. 8 அக்டோபர் 2016 அன்று பார்க்கப்பட்டது.
**ரதொவான் கராட்சிச்** (*Radovan Karadžić*, Радован Караџић, râdovaːn kâraʤiʨ; பிறப்பு: ஜூன் 19, 1945) ஒரு முன்னாள் பொஸ்னிய சேர்பிய அரசியல்வாதியும் போர்க்காலத் தலைவரும் ஆவார். இவர் போர்க்காலக் குற்றச்சாட்டுகள் சுமத்தப்பட்டு கைது செய்யப்பட்டுள்ளார்.

மனநோய் மருத்துவராக பட்டம் பெற்ற இவர் பொசுனியா எட்சகோவினாவில் சேர்பிய மக்களாட்சிக் கட்சியை அமைத்தார். 1992 முதல் 1996 வரையில் சுரூப்ஸ்கா குடியரசின் அதிபராக இருந்தார்.

ஐநாவின் பன்னாட்டு குற்றவியல் நீதிமன்றத்தினால் போர்க் குற்றங்களுக்காகக் குற்ற்ம் சாட்டப்பட்டு 1996 ஆண்டு முதல் 2008 வரையில் தலைமறைவாக இருந்தார். 1992-1995 காலப்பகுதியில் இடம்பெற்ற பொஸ்னியப் போரின் போது பல்லாயிரக்கணக்கான பொஸ்னிய முஸ்லிம், மற்றும் குரொவேசியர்களின் படுகொலைகளுக்காக இவர் தேடப்பட்டு வந்தார். தலைமறைவாயிருந்த காலத்தில் இவர் பெல்கிறேட் நகரில் "டாக்டர் டிராகன் டாபிச்" என்ற பெயரில் மாறு வேடத்தில் தனியார் மருத்துவ நிலையம் ஒன்றை ஆரம்பித்து நடத்தி வந்தார். 2007 ஆம் ஆண்டில் ஆஸ்திரியாவின் வியென்னா நகரில் "பீட்டர் குளூமாச்" என்ற பெயரில் மருத்துவ விற்பனை நிலையம் ஒன்றை நடத்தி வந்தார்.

கராட்ஜிச் ஜூலை 21, 2008 இல் பெல்கிறேட் நகரில் கைது செய்யப்பட்டார்.

மேற்கோள்கள்
-----------

1. 1 2  Serbia captures fugitive Karadzic பிபிசி
2. ↑  "Serbia captures fugitive Karadzic". *JANG News* (JANG). 2008-07-21. Archived from the original on 2008-10-06.. பார்த்த நாள்: 2008-07-21.
3. ↑  "Karadzic lived as long-haired, New Age doctor". Reuters. 2008-07-26 அன்று பார்க்கப்பட்டது.
4. ↑  "Karadzic escaped arrest in Austria last year". Reuters. 2008-07-26 அன்று பார்க்கப்பட்டது.

வெளி இணைப்புகள்
---------------

* பிபிசி தரவுகள் பரணிடப்பட்டது 2009-01-07 at the வந்தவழி இயந்திரம்
**பருப்பு** என்பது இந்தியாவில் பயன்படுத்தப்படும் உலர்ந்த பட்டாணி, பீன்ஸ் மற்றும் பருப்பு வகைகளைக் குறிக்கிறது. இந்த பருப்புகளிலிருந்து தயாரிக்கப்பட்ட பல்வேறு நீர்ம உணவுகளும் *தால்* என அழைக்கப்படுகிறது. இந்த பருப்புகள் தெற்காசிய நாடுகளில் மிக முக்கியமான உணவுப்பொருட்களில் ஒன்றாக உள்ளன, மற்றும் இந்திய துணைக் கண்டத்தின் முக்கிய உணவு வகைகளில் ஒன்றாகும்.

பயன்பாட்டு
----------

பொதுவாக வெங்காயம், தக்காளி, மசாலா பொருட்கள் சேர்த்து தயாரிக்கப்படுகிறது. வெளிப்புற தோல் நீக்கப்படாமலும், நீக்கியும், பாதியாக உடைக்கப்பட்டும் பயன்படுத்தப்படுகிறது. 1. தோல் நீக்கப்படாதவை - எ.கா. கருப்பு உளுந்து, பாசிப்பயறு 2. தோல் நீக்கப்பட்டவை - எ.கா முழு வெள்ளை உளுந்து, பாசிப்பருப்பு 3. பாதி உடைத்தவை - எ.கா. வெள்ளை உளுந்து உடைத்தது 

*ரொட்டி* அல்லது சப்பாத்தி அல்லது அரிசி போன்ற உணவுகளுடன் உண்ணப்படுகிறது. இவ்வகை பயன்பாடு வங்காளத்தில் இது தா*ல்பகத்* என்று அறியப்படுகிறது. சில பருப்பு வகைகள் உப்புடன் வறுக்கப்பட்டு சிற்றுண்டியாக உண்ணப்படுகின்றன. பல்வேறு மசாலாப் பொருட்களுடன் சேர்த்து மசாலா சுண்டல் போன்றும் உண்ணப்படுகிறது.

சொற்பிறப்பு
-----------

*தால்* என்ற வார்த்தை சமஸ்கிருத சொல். "பிளவு" எனப் பொருள்படும்.

பயன்படுத்தும் முறை
------------------

இந்தியத் துணைக்கண்டத்தில் அரிசி, ரொட்டி , சப்பாத்தி மற்றும் *நானுடன்* சாப்பிடுகிறார்கள். இது சமைக்கப்பட்டு, வழங்கப்படும் முறை, ஒவ்வோரு பகுதிக்கும் மாறுபடும். தென் இந்தியாவில், சாம்பார் என்று அழைக்கப்படும் உணவை தயாரிப்பதற்கு முதன்மையாகப் பயன்படுத்தப்படுகிறது. இது *பப்பு* செய்ய பயன்படுத்தப்படுகிறது.

ஊட்டச்சத்து
-----------

100 கிராம் அளவுகளில், சமைத்த (வேகவைத்த) பருப்பு (*தால்*) 9% புரதம், 70% நீர், 20% கார்போஹைட்ரேட்டுகள் (8% ஃபைபர் உள்ளடக்கியது) மற்றும் 1% கொழுப்பு ஆகியவை உள்ளன. சமைத்த பருப்பில் (100 கிராமுக்கும்) பி வைட்டமின் , போலேட் (45%) மற்றும் மாங்கனீசு (25%) மிதமான அளவு தயாமின் (11 % ) மற்றும் இரும்பு (19%) மற்றும் பாஸ்பரஸ் (18%) போன்ற பல உணவுத் தாதுக்கள் உள்ளன .

மேற்கோள்கள்
-----------

1. 1 2  Davidson, Alan; Jaine, Tom (2014-01-01). "Dal" (in en). *The Oxford Companion to Food*. Oxford University Press. பன்னாட்டுத் தரப்புத்தக எண்:978-0-19-967733-7. .
2. ↑  John Ayto (2012). *The Diner's Dictionary: Word Origins of Food and Drink*. Oxford University Press. பக். 116. பன்னாட்டுத் தரப்புத்தக எண்:978-0-19-964024-9. .
3. 1 2  "Lentils, mature seeds, cooked, boiled, without salt per 100 g". Nutritiondata.com by Conde Nast; from USDA National Nutrient Database, Standard Reference 21. 2014. 14 ஜனவரி 2019 அன்று மூலம் பரணிடப்பட்டது. 29 September 2015 அன்று பார்க்கப்பட்டது.
மென்பொருள் பொறியியலில் **மென்பொருள் வடிவமைப்பு முறை** (Design pattern) என்பது ஒரு குறிப்பிட்ட சூழலில் பொதுவாக ஏற்படும் பிரச்சனைகளுக்கு உருவாக்கப்படும் மென்பொருள் வடிவமைப்பு ஆகும். மென்பொருள் வடிவமைப்பு என்பது நேரடியாக ஒரு மூல குறியீடாகவோ அல்லது ஒரு இயந்திர மொழியாகவோ மாற்ற கூடிய அமைப்பு அல்ல. பல்வேறு சூழ்நிலைகளில் எவ்வாறு நிரலாக்கம் செய்வது என்பதற்கான ஒரு வார்ப்புருவையும், விளக்கத்தையும் கொண்டிருக்கும். நிரலாளர்கள் வெவ்வேறு சூழலுக்கேற்ப சிறந்த நடைமுறைகளைப் பின்பற்றி மென்பொருள் உருவாக்கத்தை எளிமைப்படுத்தியும், தரமுள்ளவையகவும் இருக்க மென்பொருள் வடிவங்கள் உதவுகின்றன. பொதுவாக திரும்ப நிகழ்த்தப்பட இயலுகின்ற தீர்வுகள் வடிவமைப்பு முறைகள் ஆகின்றன.

வரலாறு
------

வடிவங்கள் கட்டடக்கலை கருத்து மூலம் கிறிஸ்டோபர் அலெக்சாண்டரால் (1977-79) உருவாக்கப்பட்டது. 1987ல், கென்ட் பெக் மற்றும் வார்டு கன்னிங்காம் நிரலாக்கங்கள் போன்றவற்றுக்கு வடிவங்களை பயன்படுத்துவதற்கான யோசனையை பரிசோதனை செய்ய தொடங்கினர். அந்த ஆண்டின் OOPSLA மாநாட்டில் தங்கள் முடிவுகளை வழங்கினர்.

1994ல் வடிவமைப்பு முறைகள் குறித்த புத்தகம் புத்தகம் வெளிவந்த பின்பே மென்பொருள் வடிவமைப்பு முறைகள் பிரபலமடையத் தொடங்கின. வடிவமைப்பு முறைகள் நீண்ட காலமாக நடைமுறையில் பயன்படுத்தப்படுகிறது என்றாலும், வடிவமைப்பு முறைகள் கருத்து ஒழுங்குபடுத்துதல் பல ஆண்டுகளாக நலிவுற்றிருந்தது.

நடைமுறை
-------

சோதனை செய்ப்பட்ட அல்லது நிருபிக்கப்பட்ட மேற்கோள் சூத்திரங்களாக வழங்குவதன் மூலம் வடிவமைப்பு முறைகள் மென்பொருள் தயாரிப்பின் தரத்தையும் வேகத்தையும் அதிகரிக்க இயலும்.. வடிவைமைப்பு முறைகளை மீண்டும் மீண்டும் பயன்படுத்துவதன் மூலம் குறியீடை படிப்பதும் புரிந்து கொள்வதும் நிரலாளர்களுக்கும், வடிவைமைப்பு முறைகளை அறிந்த மென்பொருள் வடிவைமைப்பாலர்களுக்கும் எளிதாகிறது. மேலும் அது பல நடைமுறை சிக்கல்களை தவிர்க்கிறது.

வகைகள்
------

* உருவாக்கும் வடிவமைப்பு முறைகள் (creational patterns)
* கட்டமைப்பு வடிவமைப்பு முறைகள் (structural patterns)
* நடத்தைக்குரிய வடிவமைப்பு முறைகள் (behavioural patterns)

மேற்கோள்கள்
-----------

1. ↑  Design Patterns: Elements of Reusable Object-Oriented Software
2. ↑
3. ↑  ஜுடித் பீஷப். "சி # 3.0 வடிவ முறைகள்: ரியல்-உலக பிரச்சினைகளை தீர்க்க பயன்படுத்தவும்". ஓ 'ரெய்லி மீடியா இருந்து சி # புத்தகங்கள். 2012-05-15 அன்று பார்க்கப்பட்டது. உங்கள் .நெட் பயன்பாடுகள் வேகமாக வளர்ச்சி அடைய விரும்பினால், நீங்கள் சி # வடிவமைப்பு முறைகளை அல்லது வடிவங்களை பயன்படுத்துங்கள்
**மென்பொருள் செயற்றிட்ட மேலாண்மை** என்பது மென்பொருள் திட்டங்களை திட்டமிட்டு முன்னெடுத்துச் செல்லும் கலை மற்றும் அறிவியல் ஆகும். இது ஒரு செயற்றிட்ட மேலாண்மையின் துணை துறையாகும்.

வரலாறு
------

1970 மற்றும் 1980 ஆம் ஆண்டுகளில் கணினித்துறை மிக விரைவாக வளர்ந்த நேரத்தில் கணினி மென்பொருள் நிறுவனங்கள் குறைந்த செலவில் அங்கீகரிக்கப்பட்ட மென்பொருள் உற்பத்தி செய்ய விரும்பினர். புதிய வளர்ச்சி முயற்சிகளை நிர்வகிக்க மென்பொருள் நிறுவனங்கள் நிறுவப்பட்ட செயற்றிட்ட மேலாண்மை முறைகளை பயன்படுத்தினர், ஆனால் பயனர் வேண்டப்படுவன்ற்றிர்க்கும் மற்றும் வழங்கப்படும் மென்பொருளுக்கும் இடையே வேறுபாடுகள் இருந்தன, மேலும் செயற்றிட்ட கால அட்டவணைகள், சோதனையோட்டம் தவறிவிட்டன.

  

தொழில் வளர்ச்சியடைந்த நிலையில், மென்பொருள் செயற்றிட்ட மேலாண்மை தோல்விகளை பகுப்பாய்ந்து பின்வரும் பொதுவான காரணங்களாக உள்ளன என்று கன்டறியப்பட்டது:

1. நம்பத்தகாத அல்லது சரியான விளக்கமில்லாபத திட்டம் இலக்குகள்
2. தேவையான வளங்களை தவறான மதிப்பீடு செய்தல்
3. மோசமாக வரையறுக்கப்பட்ட கணினி தேவைகள்
4. செயற்றிட்டத்தின் அறிக்கை மோசமாக சமரப்பித்தல்
5. நிர்வகிக்கப்படாத இடர்கள்
6. வாடிக்கையாளர்கள், டெவலப்பர்கள், மற்றும் பயனர்கள் மத்தியில் சரியான தகவல் பரிமாற்றம் இல்லாமை
7. முதிராத தொழில்நுட்பத்தை பயன்படுத்துதல்
8. செயற்றிட்டத்தின் சிக்கலான விடயங்களை கையாள இயலாமை
9. கவனக்குறைவான அபிவிருத்தி நடைமுறைகள்
10. மோசமான செயற்றிட்ட மேலாண்மை
11. செயற்றிட்ட பங்குபற்றுவோரின் அரசியல்
12. வியாபார அழுத்தம்

மேலும் பார்க்க
--------------

* செயற்றிட்ட மேலாளர்
* செயற்றிட்ட மேலாண்மை

மேற்கோள்கள்
-----------

1. ↑  Stellman, Andrew; Greene, Jennifer (2005). *Applied Software Project Management*. O'Reilly Media. பன்னாட்டுத் தரப்புத்தக எண்:978-0-596-00948-9. Archived from the original on 2015-02-09.. பார்த்த நாள்: 2013-12-26.
2. ↑  IEEE magazine article "Why Software Fails"
ஒரு எளிய மென்னீர் அணுக்கரு உலை
**மென்னீர் அணு உலை**  (Light water reactor, **LWR**) சாதாரண நீரை குளிர்விப்பானாகவும் நியூத்திரன் மட்டுப்படுத்தியாகவும் பயன்படுத்தும் ஓர் வெப்ப அணுஉலை ஆகும். அணுக்கரு உலைகளில் பெரும்பாலானவை வெப்ப அணுக்கரு உலைகளாகும்; இவற்றில் பெரும்பாலானவை மென்னீர் அணு உலைகளாகும். மென்னீர் அணு உலைகள் மூன்று வகைப்படும்: அழுத்த நீர் அணுஉலை (PWR), கொதிநீர் அணுஉலை (BWR), மற்றும் உய்யமிகை நீர் அணுஉலைகளின் (SCWR) (பெரும்பான்மையான வடிவமைப்புகள்).

மேலோட்டம்
---------

 யுரேனியத்தை எரிபொருளாகக் கொண்டு இயங்கும் இரு அழுத்த நீர் அணுஉலைகள் உள்ள கோபெர்க் அணு மின்நிலையம்.
சாதாரண நீரை குளிர்விப்பானாகவும் மட்டுப்படுத்தியாகவும் பயன்படுத்துவதால் மென்னீர் அணுஉலைகள் பிற அணுஉலைகளை விட எளிமையான வடிவமைப்பாகவும் குறைந்த முதலீடு கொண்டதாகவும் விளங்குகின்றன. இதனால் 2009 வரையில் பெரும்பாலான குடிசார் அணுஉலைகளிலும் கடற்படை செலுத்துகை அணுஉலைகளிலும் இவ்வகை அணுஉலைகளே பயன்படுத்தப்பட்டு வருகின்றன.

ஐக்கிய அமெரிக்காவின் பல்வேறு முகமைகள் துவக்கநிலையில் அழுத்த நீர் அணுஉலைகளையும் கொதிநீர் அணுஉலைகளையும் உருவாக்க காரணமாக இருந்தன. இரண்டாம் உலகப் போர் முடிவில் அமெரிக்க கப்பற்படை, கேப்டன் ஹைமன் ரிக்கோவர் தலைமையில், 1950களில் முதல் அழுத்த நீர் அணுஉலையையும் முதல் அணுக்கரு நீர்மூழ்கி கப்பலையும் உருவாக்கினர்; தேசிய அணுஉலை சோதனை நிலையம் (தற்போதைய இடாகோ தேசிய ஆய்வகச்சாலை)யில் நடந்த போராக்ஸ் சோதனைகளின்போது ஆய்வாளர் சாமுவல் அன்டர்மையர் II கொதிநீர் அணுஉலையை உருவாக்கினார். முன்னாள் சோவியத் ஒன்றியமும் தனியாக அவர்களது வகையான அழுத்த நீர் அணுஉலையை 1950களின் பிற்பகுதியில் உருவாக்கினர்; இவற்றின் தனிப்பட்ட துவக்கத்தை குறிக்கவும் சில தேசிய வடிவமைப்பு வேறுபாடுகளை கொண்டும் மேற்கத்திய அழுத்த நீர் அணுஉலைகளிலிருந்து வேறுபடுத்திக் காட்டவும் இவை விவிஈஆர் என்று குறிப்பிட படலாயிற்று. மூன்றாவது வகையான உய்யமிகை நீர் அணுஉலை 2009 வரையில் எண்ணக்கரு அளவிலேயே உள்ளது; இது நான்காம் தலைமுறை அணுஉலையாக கருதப்படுகிறது. பகுதியளவில் மென்னீரை மட்டுப்படுத்தியாக பயன்படுத்தும் இவை விரைவு நியூத்திரன் அணுஉலையின் சில கூறுகளையும் கொண்டுள்ளது

வெளியிணைப்புகள்
---------------

* Light Water Reactor Sustainability (LWRS) Program பரணிடப்பட்டது 2015-05-10 at the வந்தவழி இயந்திரம்

[
**மென்பொருள் சோதனை** (*Software testing*) மென்பொருளின் தரத்தை உறுதிப்படுத்தும் ஓர் படிமுறையாகும். மென்பொருட் சோதனையானது அளந்தறிமுறையிலான மென் வழுக்களை ஆய்ந்தறியும் ஓர் வழிமுறையாகும். இப்படிமுறையில் மென்பொருள் அல்லது நிரலானது சோதிக்கப்படுவதுடன். சோதனை மூலம் எழுமாற்ற மென்பொருளின் பிழைகள் எல்லாவற்றையும் கண்டறிய இயலாது. 

காலஓட்டத்தில் மென்பொருளானது கூடுதல் வசதிகளுடனும் அளவிலும் பெருகி வந்துள்ளது. ஒவ்வொரு மென்பொருளும் அதற்குரிய வாடிக்கையாளர்களைக் கொண்டுள்ளது. எடுத்துக்காட்டாக கணினி விளையாட்டு மென்பொருளானது ஓர் வணிக வங்கி ஒன்றின் வாடிக்கையாளர்களை விட முற்றிலும் மாறுபட்ட வாடிக்கையாளர்களைக் கொண்டுள்ளது. மென்பொருட் சோதனையானது மென்பொருளை மதிப்பீடு செய்யும் ஓர் படிமுறையாகும்.

எல்லைகள்
--------

இப்படிமுறையானது மென்பொருட் தர உறுதிப்பாட்டு வழிமுறையில் ஓர் முக்கிய படிமுறையாகக் கருதப்படுகின்றது. ஏற்றுக் கொள்ளப்பட்ட வழுவீதம் ஆனது மென்பொருளுக்கு மென்பொருள் மாறுபடும். எடுத்துக்காட்டாக கணினி விளையாட்டு மென்பொருளில் விமானம் ஒன்றின் பறப்பில் பிழைகள் இருப்பின் பெரிதான விடயமாகக் கருதவேண்டியதில்லை ஆயினும் இது உண்மையான விமானம் ஒன்றை இயக்குவதோ அல்லது கண்காணிப்பதற்கான மென்பொருள் எனின் கூடுதல் கவனம் மேற்கொள்ள வேண்டும்.

மேலிருந்து கீழ்வரும் மற்றும் கீழிருந்து மேற்செல்லும் அணுகுமுறைகள்
-----------------------------------------------------------------

பொதுவாக நிரலாக்கலின் பகுதிகள் சோதிக்கப்பட்டபின்னரே முழுமையான நிரலாக்கம் ஆனது சோதிக்கப்படும். பெரிய நிரலாக்கல்கள் பகுதிகளாகப் பிரிக்கப்படாவிட்டால் எங்கே பிழைகள் இருக்கின்றன எனக் கண்டறிவது கடினம் ஆகும். பொதுவாகப் பகுதிகளாகப் பிரித்தே நிரலாக்கர்கள் நிரலை எழுதுவதாக எடுத்துக்கொண்டு சோதனையைத் தொடங்கலாம். 

மேலிருந்து கீழான அணுகுமுறையில் முதலில் நிரலாக்கலில் மேலிருந்து சோதனையை ஆரம்பித்து ஒவ்வொரு பகுதிகள் (மாடியூல்கள் Modules) தேவைக்கேற்பக் கோரும் இடத்தில் சோதித்து முழுமையான தொகுதியையும் சோதிக்கலாம். இதன்போது பகுதிக்கான நிரலாக்கத்தை எழுதி அந்தப் பகுதியை அபிநயித்துக் காட்டுமாறு கோரப்படும். 

கீழிருந்து மேல்நோக்கிச் செல்லும் சோதனையில் கீழுழ்ள பகுதிகள் முதலில் சோதிக்கப்படும். முதலில் ஆகவும் கீழே உள்ள வேறு ஒரு பகுதியில் இல்லாதது தேர்ந்தெடுக்கப்பட்டு சோதிக்கப்படும்.

உசாத்துணைகள்
------------

1. மென்பொருட் பொறியியல், மதுரை காமராசர் பல்கலைக் கழகம் (ஆங்கில மொழியில்).
**பாபநாசம் மின்னாக்க நிலையம்** (*Papanasam Hydroelectric Power Plant*) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டத்தின் பாபநாசம் அணையில் சேகரிக்கப்படும் நீரை பயன்படுத்தி மின்சாரம் தயாரிக்கும் நீர் மின் நிலையம் ஆகும். இங்கு 21000 கிலோவாட்டு மின்சக்தியை உண்டாக்கக் கூடிய முதல் பகுதி 1944 ஆம் ஆண்டு முதல் செயல்படுகிறது. 4000 கிலோவாட்டு மின்சக்தியை உண்டாக்கக் கூடிய வெப்ப மின்னாக்க நிலையமும் 7000 கிலோவாட்டு மின்சக்தியை உண்டாக்கக் கூடிய நீர் மின்னாக்கப் பகுதியும் 1951 ஆம் ஆண்டு முதல் செயல்பட்டு வருகின்றன.

அமைவிடம்
--------

திருநெல்வேலி மாவட்டம் அம்பாசமுத்திரம் இரயில் நிலையத்திலிருந்து 8 மைல் தொலைவில் பாபநாசம் அருவிக்கு அருகில் கடல் மட்டத்திலிருந்து 310 அடி உயரத்தில் பாபநாசம் மின்னாக்க நிலையம் அமைந்துள்ளது.

வரலாறு
------

பாபநாசம் மின்னாக்க நிலையத்தின் முதல் கட்டம் 1938 ஆம் ஆண்டு தொடங்கி 1944 ஆம் ஆண்டு முடிந்தது. இரண்டாவது கட்டம் 1947 ஆம் ஆண்டு தொடங்கி 1951 ஆம் ஆண்டு முடிந்தது. திருநெல்வேலி, இராமநாதபுரம், மதுரை மாவட்டங்களின் பல இடங்களுக்கு பாபநாசம் மின்சாரம் கிடைக்கிறது. விவசாய நிலையங்கள் இதனால் பயனடைகின்றன. மதுரையில் இது பைக்காரா திட்டத்துடன் இணைக்கப்பட்டுள்ளது.

அணை
---

176 அடி உயரமும், 814 அடி நீளமும் உள்ள அணை பெரியதொரு நீர்தேக்கமாக தாமிரபரணி ஆற்றின் குறுக்காக கட்டப்பட்டுள்ளது. 1350 அடி நீளமும் 35 அடி உயரமும் கொண்ட திசைமாற்ற அணை ஒன்றை கட்டி ஆற்று நீரோட்டத்தின் திசை திருப்பப்படுகிறது. 8,6 அங்குல விட்டமுள்ள இரு குழாய்கள் மூலம் நீர்த்தேக்கத்திலிருந்து திட்டத்திற்குத் தேவையான நீர் பெற்றுக் கொள்ளப்படுகிறது.

மேற்கோள்கள்
-----------

1. ↑  "பாபநாசத்தில் நீர்மின் உற்பத்தி துவங்கியது". *Dinamalar*. 2012-11-08. 2022-05-07 அன்று பார்க்கப்பட்டது.
2. ↑  "பாபநாச மின்னாக்க நிலையம்". 7 May 2022 அன்று பார்க்கப்பட்டது.